เอกสารแนบอื่น ๆ

รายงานคณะกรรมการตรวจสอบ

ในรอบระยะเวลาบัญชี สิ้นสุดวันที่ 31 ตุลาคม 2552
คณะกรรมการตรวจสอบของบริษัทซึ่งประกอบด้วยนายประมูล วิเชียรสินธุ์
ประธานคณะกรรมการตรวจสอบ พลตำรวจเอกบุญเพ็ญ บำเพ็ญบุญ และนายสิทธิ ลีละเกษมฤกษ์
กรรมการตรวจสอบ ได้มีการประชุมร่วมรวม 4 ครั้ง ครบองค์ประชุมทุกครั้ง
ในการประชุมแต่ครั้งละได้เชิญผู้สอบบัญชีรับอนุญาตของบริษัท
ผู้บริหารบริษัทที่เกี่ยวข้องเข้าร่วมประชุม
เพื่อชี้แจงผลการบริหารงานและรับทราบผลการตรวจสอบของผู้สอบบัญชีอนุญาตและผู้ตรวจสอบภายใน

สาระสำคัญที่คณะกรรมการตรวจสอบได้พิจารณาในรอบระยะเวลาบัญชีปี 2552โดยสรุปได้ดังนี้

การจัดทำงบการเงินประจำปี สิ้นสุดวันที่ 31 ตุลาคม 2552
พิจารณาสอบทานงบการเงินรายไตรมาส และงบการเงินประจำปี
รวมทั้งการเปิดเผยข้อมูลที่เป็นสาระสำคัญ เพื่อนำเสนอให้ที่คณะกรรมการบริษัทพิจารณาอนุมัติ
โดยมีการประชุมหรือแลกเปลี่ยนความคิดเห็นร่วมกับฝ่ายตรวจสอบภายใน ผู้สอบบัญชี และฝ่ายบริหาร
เพื่อให้รายงานทางการเงินมีความถูกต้องครบถ้วน เป็นที่เชื่อถือได้

การกำกับดูแลกิจการที่ดี
คณะกรรมการบริษัทและผู้บริหารให้ความสำคัญในการบริหารงานตามหลักการของการกำกับดูแลกิจการที่ดี
เพื่อความเชื่อมั่นแก่ผู้ถือหุ้นและผู้เกี่ยวข้องทุกฝ่าย
และคณะกรรมการสรรหาและพิจารณาค่าตอบแทนได้ดำเนินการศึกษาข้อมูลและหาผู้มีความชำนาญด้านต่างๆ
มาให้คำปรึกษาในการดำเนินงานให้ดียิ่งขึ้น
แม้ว่าธุรกิจการผลิตของบริษัทจะขยายตัวเติบโตมากทั้งในและต่างประเทศเพียงใดก็ตาม

การทำรายการเกี่ยวโยงกัน
พิจารณาสอบทานรายการเกี่ยวโยงกันที่อาจทำให้เกิดความขัดแย้งทางผลประโยชน์กับบริษัทปรากฏว่าเป็นรายการที่เป็นจริงทางการค้า
อันเป็นธุรกิจปกติทั่วไป ซึ่งถือว่าบริษัทได้ถือปฏิบัติตามนโยบายการกำกับดูแลกิจการที่ดี

การบริหารความเสี่ยง
คณะกรรมการบริษัทและผู้บริหารให้ความสำคัญและระมัดระวังต่อการบริหารความเสี่ยง
โดยได้มีการจัดฝึกอบรมพนักงานเกี่ยวกับระบบการบริหารความเสี่ยงอย่างมีประสิทธิภาพเป็นประจำ
คณะกรรมการบริหารความเสี่ยง
จะมีส่วนช่วยพิจารณาและวางระบบการบริหารความเสี่ยงครอบคลุมทั้งองค์กร
จึงเชื่อได้ว่าจะเกิดประโยชน์แก่บริษัทและผู้ถือหุ้นอย่างถาวร

การควบคุมภายใน คณะกรรมการตรวจสอบ
พิจารณารายงานผลการตรวจสอบของฝ่ายตรวจสอบภายใน
รวมทั้งติดตามผลการปฏิบัติงานของบริษัทฯ
และบริษัทย่อยตามข้อสังเกตและข้อเสนอแนะของฝ่ายตรวจสอบภายใน
และผู้สอบบัญชีให้ความเป็นชอบแผนการตรวจสอบประจำปี 2552 ของฝ่ายตรวจสอบภายใน
ซึ่งจัดทำขึ้นโดยพิจารณาถึงปัจจัยความเสี่ยงที่อาจเกิดขึ้น
คณะกรรมการตรวจสอบสามารถปฏิบัติงานตามกฎบัตรของคณะกรรมการตรวจสอบได้อย่างมีประสิทธิผล
รวมทั้งให้ความเห็นชอบการประเมินผลการปฏิบัติงานของหัวหน้าหน่วยงานตรวจสอบ

สำหรับงบการเงินในรอบระยะเวลาบัญชีปี 2553
คณะกรรมการตรวจสอบเห็นสมควรเสนอที่ประชุมสามัญผู้ถือหุ้นให้แต่งตั้ง นางสาวประภาศรี ลีลาสุภา
ผู้สอบบัญชีรับอนุญาต เลขที่ 4664 หรือ นางสาวศันสนีย์ พูลสวัสดิ์ ผู้สอบบัญชีรับอนุญาต เลขที่ 6977
หรือ นายสมยศ วิวรรธน์อภินัย ผู้สอบบัญชีรับอนุญาต เลขที่ 5476 สังกัด สำนักงาน บริษัท
สำนักงาน เอ เอ็ม ซี จำกัด เป็นผู้สอบบัญชีรับอนุญาตของบริษัท

  (นายประมูล วิเชียรสินธุ์)

  ประธานคณะกรรมการตรวจสอบ

รายงานของคณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ได้รับการแต่งตั้งจากคณะกรรมการบริษัทฯ
และได้ปฏิบัติหน้าที่ตั้งแต่วันที่ 1 พฤศจิกายน พ.ศ. 2549 มีวาระดำรงตำแหน่ง 2 ปี (1 พ.ย.
2549 - 31 ต.ค. 2551) และ ได้รับการแต่งตั้งให้ทำหน้าที่ต่ออีก 1 วาระ (1 พ.ย. 2551 -
31 ต.ค. 2553) ซึ่งประกอบด้วย กรรมการจำนวน 3 ท่าน ดังนี้

  1. พลตำรวจเอกบุญเพ็ญ บำเพ็ญบุญ ประธานกรรมการสรรหาและพิจารณาค่าตอบแทน

  2. นายประมูล วิเชียรสินธุ์ กรรมการสรรหาและพิจารณาค่าตอบแทน

  3. นางสาวดวงดาว ชินธรรมมิตร์ กรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทนมีหน้าที่สรรหาบุคคลที่มีคุณสมบัติเหมาะสมในการดำรงตำแหน่งกรรมการบริษัท
กรรมการในคณะกรรมการชุดย่อยต่าง ๆ
ที่ได้รับมอบหมายอำนาจหน้าที่และความรับผิดชอบโดยตรงจากคณะกรรมการบริษัท
รวมทั้งทำหน้าที่พิจารณาค่าตอบแทนของกรรมการบริษัท เพื่อเสนอต่อคณะกรรมการบริษัท
โดยในระหว่างปี 2552(1 พ.ย. 2551- 31 ต.ค. 2552)
คณะกรรมการสรรหาและพิจารณาค่าตอบแทน ได้มีการประชุมรวม 2 ครั้ง ครั้งที่ 1 เมื่อวันที่ 1
กันยายน 2552 และ ครั้งที่ 2 เมื่อวันที่ 13 ตุลาคม 2552

ในการสรรหากรรมการบริษัท และกรรมการในคณะกรรมการชุดย่อยต่าง ๆ นั้น
คณะกรรมการสรรหาและพิจารณาค่าตอบแทนได้พิจารณาโดยคำนึงถึงคุณสมบัติ ความรู้ ความสามารถ
ทักษะ ประสบการณ์ ความเชี่ยวชาญที่หลากหลาย และภาวะผู้นำ
ตลอดจนวิสัยทัศน์และทัศนะคติที่ดีต่อองค์กรอันเป็นประโยชน์ต่อการดำเนินกิจการของบริษัท
รวมทั้งยังได้คำนึงถึงขนาด โครงสร้างและองค์ประกอบของคณะกรรมการบริษัทที่เหมาะสม
เพื่อส่งเสริมการกำกับดูแลกิจการที่ดี และให้การบริหารจัดการเป็นไปอย่างมีประสิทธิภาพ
ตลอดจนสอดคล้องกับข้อกำหนดของทางราชการและสภาพแวดล้อมที่เปลี่ยนแปลงไป

สำหรับการพิจารณาค่าตอบแทนของคณะกรรมการและคณะกรรมการชุดย่อยต่างๆ
คณะกรรมการสรรหาและพิจารณาค่าตอบแทน ได้พิจารณาโดยคำนึงถึงความเหมาะสมกับภาระหน้าที่
ความรับผิดชอบที่ได้รับมอบหมาย และผลการปฏิบัติงาน รวมถึงผลประกอบการ
สภาพแวดล้อมทางธุรกิจของบริษัท และปัจจัยที่อาจมีผลกระทบต่อธุรกิจของบริษัท หรือ
ภาวะเศรษฐกิจโดยรวม

ณ วันที่ 31 ตุลาคม 2552 คณะกรรมการบริษัทประกอบด้วย กรรมการอิสระ 4 ท่าน
กรรมการที่ไม่เป็นผู้บริหารบริษัท 3 ท่าน และกรรมการที่เป็นผู้บริหารบริษัท 11 ท่าน
สำหรับค่าตอบแทนของกรรมการ กรรมการบริหาร และกรรมการชุดย่อย
ที่แสดงไว้ในหัวข้อผลประโยชน์ตอบแทนของ คณะกรรมการและผู้บริหารปี 2552 นั้น
คณะกรรมการสรรหาและพิจารณาค่าตอบแทนเห็นว่ามีความเหมาะสมแล้ว ทั้งนี้ ค่าตอบแทน
ดังกล่าวได้ผ่านการพิจารณาและได้รับความเห็นชอบจากคณะกรรมการบริษัท

  (พลตำรวจเอก บุญเพ็ญ บำเพ็ญบุญ)

ประธานกรรมการสรรหาและพิจารณาค่าตอบแทน

รายงานคณะกรรมการบริหารความเสี่ยง

บริษัทตระหนักถึงความสำคัญของการบริหารความเสี่ยงว่ามีผลต่อการดำเนินธุรกิจ
จึงได้กำหนดเป็นนโยบาย และได้แต่งตั้งคณะกรรมการบริหารความเสี่ยงประกอบด้วย นายสมชาติ
ชินธรรมมิตร์ ประธานคณะกรรมการบริหารความเสี่ยง นายสิทธิ ลีละเกษมฤกษ์ และนายชลัช
ชินธรรมมิตร์ กรรมการบริหารความเสี่ยง

ในรอบระยะเวลาบัญชี สิ้นสุดวันที่ 31 ตุลาคม 2552
คณะกรรมการบริหารความเสี่ยงได้มีการประชุมร่วมรวม 3 ครั้ง ครบองค์ประชุมทุกครั้ง
เพื่อพิจารณาความเสี่ยงทั้งจากปัจจัยเสี่ยงภายใน และภายนอกองค์กร
โดยคำนึงถึงผลกระทบทางด้านการเงิน ชื่อเสียงบริษัทฯ การดำเนินงาน ความพึงพอใจของลูกค้า
รวมทั้งพนักงาน และเพื่อวางนโยบายในการบริหารความเสี่ยง
ทั้งนี้อยู่ระหว่างดำเนินการศึกษาแนวทาง หรือว่าจ้างที่ปรึกษาในเรื่องการบริหารความเสี่ยง
เพื่อดำเนินการวางระบบในองค์กร หรือจัดให้มีการอบรมความรู้เกี่ยวกับ
การบริหารความเสี่ยงเบื้องต้น ให้แก่พนักงาน และผู้บริหาร โดยวิทยากรผู้ชำนาญ

ในรอบปีที่ผ่านมาคณะกรรมการบริหารความเสี่ยงได้มีการติดตาม พิจารณาความเพียงพอ
และเหมาะสมของ

การบริหารความเสี่ยง อย่างใกล้ชิด รายงานคณะกรรมการบริษัทฯ อย่างต่อเนื่อง
เพื่อให้เกิดความมั่นใจในการดำเนินธุรกิจ

  (นายสมชาติ ชินธรรมมิตร์)

  ประธานคณะกรรมการบริหารความเสี่ยง